CELEX: 31995R1619
Language: el
Date: 1995-07-04 00:00:00
Title: Κανονισμός (ΕΚ) αριθ. 1619/95 της Επιτροπής της 4ης Ιουλίου 1995 για τροποποίηση του κανονισμού (ΕΟΚ) αριθ. 3616/92 περί των μέτρων μετατροπής που προβλέπονται για τα καπνά των ποικιλιών Μαύρα, Τσεμπέλια, Forchheimer Havanna II c και υβρίδια Geudertheimer

Avis juridique important

|

31995R1619

Κανονισμός (ΕΚ) αριθ. 1619/95 της Επιτροπής της 4ης Ιουλίου 1995 για τροποποίηση του κανονισμού (ΕΟΚ) αριθ. 3616/92 περί των μέτρων μετατροπής που προβλέπονται για τα καπνά των ποικιλιών Μαύρα, Τσεμπέλια, Forchheimer Havanna II c και υβρίδια Geudertheimer  

Επίσημη Εφημερίδα αριθ. L 154 της 05/07/1995 σ. 0011 - 0011

ΚΑΝΟΝΙΣΜΟΣ (ΕΚ) αριθ. 1619/95 ΤΗΣ ΕΠΙΤΡΟΠΗΣ της 4ης Ιουλίου 1995 για τροποποίηση του κανονισμού  (ΕΟΚ) αριθ. 3616/92 περί των μέτρων μετατροπής που προβλέπονται για τα καπνά των ποικιλιών Μαύρα,  Τσεμπέλια, Forchheimer Havanna II c και υβρίδια GeudertheimerΗ ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 2075/92 του Συμβουλίου της 30ής Ιουνίου 1992 περί κοινής οργανώσεως της  αγοράς στον τομέα του ακατέργαστου καπνού  (1), όπως τροποποιήθηκε τελευταία από τον κανονισμό (ΕΚ)  αριθ. 711/95  (2), και ιδίως το άρθρο 14, Εκτιμώντας: ότι, στο άρθρο 14 του κανονισμού (ΕΟΚ) αριθ. 2075/92, προβλέπεται τριετές πρόγραμμα μετατροπής των  ποικιλιών Μαύρα, Τσεμπέλια, Forchheimer Havanna II c και των υβριδίων Geudertheimer προς άλλες  ποικιλίες που προσαρμόζονται καλύτερα στην αγορά, ή προς άλλες γεωργικές καλλιέργειες, το πρόγραμμα  δε αυτό θα εφαρμοζόταν από τη συγκομιδή 1993 7 ότι, για να ανταποκριθούμε καλύτερα στο πνεύμα του  εν λόγω άρθρου, πρέπει να προβλεφθεί ότι ένας παραγωγός μπορεί να μετέχει στο πρόγραμμα μετατροπής  επίσης από τη συγκομιδή 1994 7 ότι πρέπει, συνεπώς, να επαναπροσδιορισθούν εν μέρει οι όροι για τη  συμμετοχή στο πρόγραμμα που προβλέπονται στον κανονισμό (ΕΟΚ) αριθ. 3616/92 της Επιτροπής της 15ης  Δεκεμβρίου 1992 περί των μέτρων μετατροπής που προβλέπονται για τα καπνά των ποικιλιών Μαύρα,  Τσεμπέλια, Forchheimer Havanna II c και υβρίδια Geudertheimer  (3), όπως τροποποιήθηκε τελευταία  από τον κανονισμό (ΕΚ) αριθ. 3477/93  (4) 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής  Διαχείρισης Καπνού, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΟΚ) αριθ. 3616/92 τροποποιείται ως εξής: 1.  το άρθρο 2 παράγραφος 1 πρώτη περίπτωση αντικαθίσταται από το ακόλουθο κείμενο: «-  έχουν λάβει, σύμφωνα με τις διατάξεις του κανονισμού (ΕΟΚ) αριθ. 3477/92, βεβαίωση ποσόστωσης ή  πιστοποιητικό καλλιέργειας που ισχύει για τη συγκομιδή 1993 ή για τη συγκομιδή 1994 βάσει της  παραγωγής, το 1989, 1990 και 1991 μιας από τις αναφερόμενες στο άρθρο 1 ποικιλίες,» 7 2.  στο άρθρο 3, προστίθεται η ακόλουθη παράγραφος 3: «3.  Για τους παραγωγούς που συμμετέχουν στο πρόγραμμα μετατροπής από τη συγκομιδή 1994, οι  ενισχύσεις που προβλέπονται στις παραγράφους 1 και 2 θα πληρωθούν μόνο για τις συγκομιδές 1994 και  1995.» 7 3.  στο άρθρο 6 παράγραφος 1 προστίθεται το ακόλουθο νέο εδάφιο: «Για την πληρωμή της ενισχύσεως μετατροπής που αφορά τη συγκομιδή 1994, η προθεσμία που προβλέπεται  στο προηγούμενο εδάφιο παρατείνεται έως την 1η Αυγούστου 1995.». Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα  των Ευρωπαϊκών Κοινοτήτων. Εφαρμόζεται από τη συγκομιδή 1994. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε  κάθε κράτος μέλος. Βρυξέλλες, 4 Ιουλίου 1995. Για την Επιτροπή Franz FISCHLER Μέλος της Επιτροπής